Akivo Lenzner

Akivo Lenzner (16. märts 1927 Tartu – 27. aprill 2012) oli Eesti arst ja mikrobioloog.Nekroloog ajakirjas Universitas Tartuensis, 14.05.2012

Lenzner lõpetas Hugo Treffneri gümnaasiumi ning õppis Tartu Riikliku Ülikooli arstiteaduskonnas, mille lõpetas cum laude. 1953. aastal kaitses ta kandidaadiväitekirja, mille järel töötas TRÜ arstiteaduskonna mikrobioloogia kateedris. 1964. aastast oli ta kateedri juhataja, hiljem ka teadusprodekaan, alates 1974. aastast professor. 1973. aastal kaitses Lenzner doktoritööd inimese laktofloora teemal.

Akivo Lenzneri teadustöö põhiteema oli inimese mikrofloorasse kuuluvate piimhappebakterite uurimine normi ja patoloogia tingimustes, sealhulgas kosmoselendude käigus. Ta oli inimese mikroobiökoloogia suuna rajaja nii Eestis kui ka endises NSV Liidus. Lenzneri juhendamisel valmis 14 väitekirja. 1992. aastal ta emeriteerus.

Tunnustus
1996. aastal valiti Akivo Lenzner Venemaa meditsiinilis-tehniliste teaduste akadeemia akadeemikuks.

Viited

Välislingid
 Nekroloog ajakirjas Universitas Tartuensis, 14. mai 2012

Kategooria:Eesti arstid
Kategooria:Eesti mikrobioloogid
Kategooria:Tartu Ülikooli arstiteaduskonna professorid
Kategooria:Tartu Riikliku Ülikooli parteialgorganisatsiooni liikmed
Kategooria:Tartu Ülikooli arstiteaduskonna vilistlased
Kategooria:Hugo Treffneri Gümnaasiumi vilistlased
Kategooria:Sündinud 1927
Kategooria:Surnud 2012